पार्किंग फीस 10, मांगे 30, विरोध पर की बदतमीजी
चंडीगढ़| इंडस्ट्रियलएरिया फेज-1 एलांते के सामने वाली नगर निगम की पेड पार्किंग में रात को ओवर चार्जिंग हो रही है। नगर निगम के ऑफिसरों की इसकी जानकारी नहीं है। इस पार्किंग में कार पार्क करने के चार्जिज तो 10 रुपए हैं लेकिन रात 12 बजे फिल्म से निकलने वालों से 30 रुपये वसूले जा रहे हैं। इसकी सेक्टर-12ए पंचकूला निवासी नीरज गोयल ने निगम के पास शिकायत दर्ज करवाई है।
नीरज गोयल के अनुसार पहले भी कई बार एलांते में रात के शो में फिल्म देखकर आते हैं। जब 12 बजे के बाद एलांते के सामने वाली निगम की पार्किंग से वाहन लेने के लिए निकलते हैं तो उनसे 10 रुपए के बजाए 30 रुपए लिए जाते हैं। इसकी वजह पूछी गई तो पार्किंग के कारिंदों ने कोई भी जवाब ठीक से नहीं दिया। बल्कि इसके विपरित पुछने पर बदतमीजी करने लगते हैं। ऐसा ही उनके साथ रविवार की रात को हुआ है। जब फिल्म का शो रात 12 बजे छूटा तो पार्किंग से गाड़ी निकालने लगे। पार्किंग के कारिंदों ने उनसे 30 रुपए मांगे तो उनसे पूछा कि किस बात के 20 रुपए फालतू लिए जा रहे हैं। इस पर कॉन्ट्रेक्टर के कारिंदे कहने लगे कि रात 12 बजे तक गाड़ी पार्क की है। लेकिन इसका तो निगम ने रेट तय नहीं किया है। इसको लेकर उनकी बहस हो गई। इसी बीच गाड़ियों की लाइन लग गई। लोग भी कहने लगे कि 30 रुपए दे दो और इनकी निगम को शिकायत कर देना। ओवर चार्जिंग होने की निगम के शिकायत सेंटर पर 5316 नंबर ग्रीवांस दर्ज करवाई गई।
hin_Deva hin_Deva hin_Deva